บาทเปิด 32.63 บาทต่อดอลลาร์ แข็งค่า
เงินบาทเปิดตลาด 32.63 บาทต่อดอลลาร์ แข็งค่า รับเม็ดเงินไหลเข้าจากประเด็นการเมืองในประเทศเริ่มมีความชัดเจน
13 ก.ย. 2561

เงินบาทเปิดตลาด 32.63 บาทต่อดอลลาร์ แข็งค่า รับเม็ดเงินไหลเข้าจากประเด็นการเมืองในประเทศเริ่มมีความชัดเจน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.63 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.79 บาท/ดอลลาร์ เนื่องจากมีแรงเทขายดอลลาร์ ประกอบกับมีปัจจัยภายในประเทศหนุนเงินบาทให้แข็งค่าเกี่ยวกับการประกาศใช้กฎหมายเลือกตั้ง ส.ส.และ ส.ว. โดยเมื่อเวลา 08.45 น.เงินบาทแข็งค่าไปอยู่ที่ 32.55 บาท/ดอลลาร์
"บาทแข็งค่าลงมามากเนื่องจากแรงมีแรงเทขายดอลลาร์ และได้รับปัจจัยหนุนเรื่องการเมืองในประเทศ และเมื่อวานมี flow ไหลเข้ามาในตลาดพันธบัตรถึง 6 พันล้านบาท" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 32.55-32.70 บาท/ดอลลาร์
"วันนี้บาทน่าจะแกว่งตัวในกรอบ หลังจากแข็งค่าลงมามากกว่าภูมิภาคอาจเห็นทางการเข้ามาดูแล" นักบริหารเงิน กล่าว